રાજકોટ જીલ્લાની સરકારી – ગ્રાન્ટેડ 1400 થી વધુ શાળાઓમાં 5 થી 17 નવેમ્બર સુધી છાત્રો દિવાળી વેકેશન માણી શકશે. તે પ્રમાણે જ શહેરની 400 સ્વનિર્ભર શાળાઓમાં દિવાળી વેકેશન જાહેર થયું છે. સરકારે ચાલુ વર્ષે જાહેર કરેલી નવરાત્રીની રજાઓની મજા માણ્યા બાદ દિવાળીનાં 21 દિવસનું વેકેશન ઘટીને 14 દિવસ કરવામાં આવતા અનેક વિદ્યાર્થીઓની સાથે વાલીઓમાં પણ કચવાટ ફેલાયો છે. મોટાભાગની શાળા – કોલેજોમાં તો અત્યારથી જ રજાનો માહોલ છવાઇ ગયો છે. મોટાભાગનાં બાળકો – યુવાનો અત્યારથી જ સ્કૂલ – કોલેજમાં રજા પાડી પરિવાર સાથે દિવાળીની રજાની મજા માણવા માટે નીકળી પડયા છે.